Rakecy (JK/SN). Financna rozprawa k prěnjemu połlětu kaž tež dobra bilanca zastaranskeje towaršnosće, kotrejž su Rakečanskim gmejnskim radźićelam na jich zašłym posedźenju předstajili, jasnje pokazujetej, zo gmejna dale derje hospodari.
Tak maja lětsa dosć pjenjez za hospodarjenje, wobkrući wotrjadnica financneho zarjada gmejny Franziska Pfeiffer, zo móža trěbne wudawki derje zwjesć. Tež zastaranska towaršnosć je loni porjadnje hospodariła a pokazuje w bilancy pod smužku dobytk dobrych 100 000 eurow. Při tym su minjene lěto samo 233 000 eurow do wobšěrneho ponowjenja bungalowow w lěsnej kupjeli Niža Wjes inwestowali. Wulki podźěl na wuspěšnym wuwiću komunalneho předewzaća měješe jeho dotalna jednaćelka Christine Hultsch. Wona pak 1. julija zastojnstwo złoži a so na wuměnk poda. Wjesnjanosta Swen Nowotny (CDU) počesći ju z čestnym nopaškom Rakečanskeje gmejny a dźakowaše so jej za spomóžne dźěło na dobro gmejny.
bos_Latn szl_Latn